【明報專訊】話說今日就係京東（9618）「618購物節」開鑼嘅第一日，今年京東618嘅主題係「又便宜又好」，即係「平、靚、正」，京東都喺港澳有一系列推廣活動，當中包括每買滿300元（人民幣，下同）可以減50元。
今年主題係「又便宜又好」
另外，京東同時亦推出「買貴必賠」活動，港澳地區嘅用戶可以打開京東嘅手機App，入去「港澳專供」專區買入面嘅商品，如果買完之後，用戶對比其他平台發現佢哋平過京東嘅話，就可以申請退還差價。
另外，新嘅用戶仲可以拎埋包含50元嘅運費券，同埋50元商品券嘅「新人百元大禮包」。
京東仲話，今年京東618喺港澳地區唔單止搵埋華潤五豐嘅本地商家，仲加埋超過千萬嘅自營商品、百萬個第三方商家，同埋京東自己品牌嘅產品，港澳嘅用戶可以同內地用戶享受「同質同價」。港澳用戶可以喺京東618期間，喺京東嘅新機App搵「全球購到港」可以有埋59元包郵優惠，而入面可以搵到嚟自全球200國家同埋地區嘅產品。